 .ብሕታዊት ኣፍሪቃዊት እየሩ ኣብ ዝተፈላለዩ ዓለም ለኻዊ ውድድራት ብምስታፍ ስማን ስም ሃገራን ዘጸውዓትሎም ኣጋጣምታት ኣብ ናይ ብሽክሌታ ህይወታ ክትበጽሖ ንእትደልይ ደረጃ መስመር ዘትሕዙ ምዃኖም ትኣምን ኣብ ኣውሮጳ ኣብ ዝተዳለዉ ውድድራት ተሳቲፋ ክሳብ ሳልሳይ ኣብ ዘሎ ደረጃ ብምሓዝ ዝዛዘመትሎም ኣጋጣምታት ምንባሮም ትዛረብ ምንጪ ስእሊ, EyeruFB ኣብ ስዊዘርላንድ ኮይነ ዓሚ ዝተሳተፍኩሎም ውድድራት ኣውሮጳ ነይሮም ኣብ ውሽጢ 10 ኮይነ ዝዛዘምኩሎም ከምኡውን ክልተ ግዜ ቀዳማይ ሓደ ጊዜ ሳልሳይ ወጺኤ ክትብል ተረድእ ኣብዚ ሕዚ እዋን ኣብ ስዊዘርላንድ እትርከብ እየሩ ንዝሓለፉ 4 ዓመታት ዝተሳተፈትሉ ሓደ መድረኽ ውድድር ኣሎ ቱር ደ አርደች ዝበሃል ኮይኑ ካብ ዝተፈላለያ ሃገራት ዝመጽኣ ደቂኣንስትዮ ብሽክሌተኛታት ይሳተፋሉ እቲ ውድድር ብመዕቀኒ ዓለም ለኸ ሕብረት ብሽክሌታ ዩ.ሲ.ኣይ ደረጃ 2.1 ኣለዎ ብዙሓት ብሽክሌተኛታት ዘሳትፍ ዓብዪ ውድድርዩ ኣብዚ ዓመት ድማ ንሓደ ሰሙን ዝኣክል ተኻይዱ ቅድሚ ሰሙን ተዛዚሙሎ እየሩስውን ሓንቲ ካብ ተወዳደርቲ ነይራ ብጣዕሚ ፈታኒ ውድድርዩ ነይሩ ልዕሊ 800 ኪሎ ሜትር ኮይኑ ብዙሕ ዓቐበትን ቁልቁለትን ዝነበሮ ውድድርዩ ሎሚ ንራብዓይ ግዜ ዝተሳተፍኩሉ ብምንባሩ ዝሓሸ ተሞክሮን ዓቕሚን ሒዘ እየ ኣትየዮ ሕጉስቲ ኮይነ ድማ ዛዚመዮ ትብል ኣብቲ ውድድር ንዝነበራ ኩነታት ክትገልጽ ከላ ኣብቲ ውድድር ካብ ዝተፈላለያ ሃገራት ዓለም ዝመጽኣ ኣስታት 130 ብሽክሌተኛታት ተሳቲፈንየን እንተኾነ ክሳብ ምዝዛም እቲ ውድድር ዝጸንሓ ግን እየሩ እትርከበን ከባቢ 80 ተወዳደርቲ እየን ምኽንያት ምቁራጽ እተን ኣስታት 50 ተቐዳደምቲ ድማ ክብደት እቲ ውድድር ነይሩ እየሩ ኣብቲ ውድድር ብፍላይ ናይ ዓቐበት ኣብ ውሽጢ 20ታት እናወደአትያ ዛዚማቶ ኣብቲ ውድድር ግን ሓደ ፍሉይ ዓወት ኣመዝጊባ ነይራ ኣብ ደረጃ ስቴጅ 6 ኣብ ውሽጢ 10 ተወዳደርቲ ኮይና ክትፍጽም ብምኽኣላ ናይቲ ዕለት ኮኾብ ክትኸውን ኪአላ ኮኾብ ተባሂለ ማልያ ተሸሊመ ሽዑ ኣብቲ ናይ መወዳእታ መዓልቲ ውድድር ነታ ዝተሸለምክዋ ማልያ ተኸዲነ ተወዳዲረ ናይቲ ውድድር ድምር ውጽኢተይ መበል 22 እዩ ኣብ ውሽጢ 25 ኮይኑ ዝዛዘመ ድማ ናይ ዩ.ሲ.ኣይ ሽልማት ይረክብዩ ካብ ኣፍሪቃ ይኹን ካብ ኢትዮጵያ ብሕታዊት ተወካሊት ኣነ ነይረ ትብል እየሩ ኣብቲ ዓለማዊ ውድድር ብምስታፋ ሕጉስቲ ከምዝገበራ እትዛረብ እየሩ ካልኦት ኢትዮጵያውያን ይኹና ኣፍሪቃውያን ደቂኣንስትዮ ተቐዳደምቲውን እንተዝሳተፋ ድማ ብዝያዳ ከሕጉሳ ምንባሩ ገሊጻላ ነዚ ዕድል ብኸመይ ረኺባቶ? 